Kunit

Kunit (ngaran simbakuro: Curcuma longa) nopo nga iso kawo suusumuni mongusak poinsuang id koobpinayan gogomutan (temu-temuan toi ko' jahe-jahean id suang boros Tabai). Iti nopo nga iso kawo do pangavau di ogumu guno id suang do rapaon om toonsokon do suai id Asia Kabaatan. Kunit nogi nga oguno montok manahak wotik osilou kumaa nansakan. Suai ko' gunoon id suang do nansakan, kunit nogi nga ointutunan id ginumuan Tabai (tulun Malayu') om India miampai kounalan montok pomorisi suang tinan om popolundus do kulit. Id sampaping dii, roun om tusak kunit nopo nga ka'anangan tomod sabaagi ulam (roun napa') do piipiro ginumuan tulun Tabai.

 Pomoguasan 
Kunit nopo nga naanu mantad boros guas Proto-Austronesia, *kunij, pointimung miampai piipiro ngaran sokinoyonon suai id monompogunan Nusantara miagal do kunir (Jawa), konéng (Sunda), huni (Bima), konyè''' (Madura), kunyir (Komering), kuni (Sangir). Boros dilo tinungkusan miampai hogot "osilou" i kinomi montok wotik.

 Kogunoon 

 Id suang do nansakan 
Kunit nopo nga rampa i koubasanan gunoon id suang nansakan id pogun-pogun Asia miagal kari, gulai om sanga'agal dau;  oguno nogi o kunit diti montok manahak warana osilou kumaa nansakan toi ko' sabaagi kakamot pongawet.

 Ponokorusap 
Natus pongusapan kikakamot poin'guas kunit kaanu mogiala miampai mogikaakawo rusap suai. Poomitanan nopo nga miagal ko' lumonit o langaban (rheumatoid arthritis) toi ko' lonit-langaban dontulang (osteoarthritis) kakamot minggoos sodium diclofenac, piroxicam, om phenylbutazone miampai gatang di piniagal apagon toi ko' kotosruhang (supplement) taakanon id kapsul (capsule).

Natus kakamot owonsoi mantad pinirit (extract) kunit kumaa kotosruhang taakanon id kapsul om kopolobusan dau kumingkiap no. Kotosruhangn diti winonsoi mantad kakamot poin'guas pinirit kunit miampai kakamot pomoruhang Vitamin B1, B2, B6, B12, Vitamin E, Lesitin, Amprotab, magnesium stearate, Nepagin om Kolidon 90.

Rimpang (tuber) suusumuni diti di kiumul lobi mantad sontoun milo gunoon sabaagi rusap kikounalan montok poposogit do tinan, mongisu, mamarahung hiob tian loolobi po kumaa lituko', monubu, poposoliwan lobi-lobi tongus id tinai', popotingkod kopomurahaan om moningolig kumodou o raha'. Suai ko iri, iti nogi nga gunoon sabaagi kakamot id suang nansakan.

Kunit nogi nga ginuno sabaagi rusap saap-katol (anti-irritation), saap-roliu (antiseptic) om ilag-doron om mongingkuri lulumonit kinulit lalamou kabang. Gusod (essence) dau di milo inumon di koubasanan orison toi ko' gunoon sabaagi rusap sulap montok momolingos linonit om nokotompisal. Kunit nogi nga kikounalan montok momolingos todung di nosonsong miampai woyo monutud kulit kunit om singudon.

 Kounalan 
Iso ponoriukan winonsoi do monoonoriuk mantad Pupuruan Tel Aviv, Israel nakaanu koilaan do kunit nopo nga haro iso kawo kakamot minggoos curcumin. Id suang tisuung (dose) di akawas, roromu di kaanu manahak bagas dongkolingos (therapeutic effects) momolingos kinolonito. Dr. Shahar Lev-Ari mantad Kalagaban Pongusapan Ginumuan, Pongusapan Sackler id Pupuruan Tel Aviv minomboros do ponoriukan di winonsoi miampai ginumuan monoonoriuk suai nakaanu koilaan do kakamot minggoos curcumin kaanu suma'ap batoh soira piroloton miampai iso tinimungan rusap saap-lonit di suai; iti nopo nga kipangantak do kakamot dii nopo nga kaanu papaanau tagamut poingidu' (free radicals) suai ko' kaanu sumiliu panaap-dondobo (antioxidant) montok momorumbak tagamut poingidu' sabaagi sabab kopio kumaa kinoimbulayan kuang-kuang batoh (cancer cells'')

 Koimoton 

 Sukuon 

 Noputan labus 

 Kolidasan: Kunit id suang pongusapan sandad Pina'arkib 2011-07-03 id Wayback Machine
 Kunit Oitom (Curcuma Caesia) Pina'arkib 2018-07-01 id Wayback Machine
Kategori:Laman-laman dengan terjemahan-terjemahan yang belum disemak